**הנחיות כלליות למילוי טופס בקשה למעונות לזוגות עם ילדים**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים. יש להכין מראש את כל המסמכים הרלוונטיים בקבצי – pdf או jpg בלבד**. ללא צירוף כל המסמכים הטופס לא יטופל. במידה שתיעצר בעת המילוי עקב חוסר במסמך מסוים, תצטרך להתחיל מחדש. כל ניסוח בלשון זכר מיועד לסטודנטים ולסטודנטיות במידה שווה.

טופס בקשה זה מיועד לזוגות עם ילדים, בהם הסטודנט לומד בטכניון במסגרת לימודי הסמכה ורפואה בלבד, בהיקף מינימאלי של **10 נקודות אקדמיות** **לתואר בסמסטר.**   
הפסקת לימודים, חופשת לימודים או סיום לימודים, מבטלים לאלתר את זכות המגורים.

**זוג עם ילדים שיעזוב את המעונות במהלך הסמסטר, יישלם שכר דירה עבור חודש מלא נוסף.**

**לטופס יש לצרף את המסמכים הבאים:**

- תעודת נישואין או הסכם ממון שאותו יש להחתים בפני נוטריון/בית דין לענייני משפחה/בית משפט.

- נשים בהריון תצרפנה אישור מהרופא המטפל על מועד הלידה המשוער.

- מגיש הבקשה ובן/בת זוגו הנרשמים לסמסטר חורף - יגישו **תלוש שכר אחרון משנת 2016 או**

**טופס 106 (טופס ריכוז שכר שנתי),** נכון גם למי שאינו עובד בשנת 2017. המגיש ובן/בת זוגו הנרשמים לאביב – יגישו תלוש שכר אחרון משנת 2017. במידה שקיימת הכנסה נוספת משכר דירה, פיצויים, עבודות נוספות, או מקור הכנסה אחר, יש להסביר ולצרף אישורים.

- **בן/בת זוג של מגיש הבקשה שאינו עובד** – יגיש אישור מביטוח לאומי על הכנסה כלשהי או אישור  
 על "מעמד לא עובד" **ובנוסף** ריכוז תשלומים שנתי. לא יתקבל אישור "תמצית נתונים-ביטוח   
 וגבייה".

- **סטודנטים נכים,** יצרפו אישור נכות רשמי הכולל את אחוזי הנכות (משרד הביטחון/ביטוח  
 לאומי/משרד העבודה והרווחה והשירותים הציבוריים).

- **סטודנטים שעשו שנת שירות** – יצרפו אישור.

- **סטודנטים ששירתו בצבא או בשירות לאומי** – יצרפו אישור (אלא אם צרפו לבקשת מעונות

קודמת).

- **סטודנטים אשר שירתו במילואים או בשירות לאומי אחר** בשנה קלנדרית קודמת,

בין 1/1/16 - 31/12/16יצרפו שוברשחרור ממילואים או אישור מביטוח לאומי (ניתן להוציא אישור

גם דרך אתר האינטרנט של קצין העיר). כנ"ל לגבי בן/ בת הזוג הלומדים בטכניון.  
**- סטודנטים בעלי תעודה המעידה על פעילות בסיכון גבוה** (כגון תעודת לוחם או לוחם אש) יצרפו  
 צילום התעודה.

- **סטודנטים שבני/בנות זוגם לומדים לימודים גבוהים**, יצרפו אישור עדכני מהמוסד שבו הם לומדים   
 (מכללות שאינן מוכרות לתואר – יש לצרף בנוסף גם אישור על גובה שכר הלימוד).

- **עוזבי קיבוץ** (מקיבוץ שלא הופרט) יביאו אישור על עזיבת הקיבוץ ויצרפו מכתב להצגת מקורות   
 המחיה.

- **חברי נבחרות ספורט המשחקים בליגה** - יגישו אישור ממזכירות הספורט.

- **סטודנט שלומד לתואר נוסף / כפול או שינה מסלול / פקולטה**, ובשל כך יעבור את מכסת   
 הסמסטרים המאושרת למגורים במעונות (ראה סעיף "אי זכאות למעונות") יצרף אישור מלימודי   
 הסמכה ויפרט את מספר הנקודות שעליו להשלים.

**זכאים למעונות**: (ימלאו טופס בקשה למעונות הכולל את כל האישורים).  
- מצטיינים במסגרת **מצוינות חריגה**, סטודנטים מתוכנית "פסגות", מתוכנית "ברקים"  
 ומתוכנית "סילון".

- **מצטייני נשיא** באביב תשע"ו ובחורף תשע"ז יהיו זכאים למעונות בחורף ואביב תשע"ח.  
 **מצטייני נשיא** בחורף תשע"ז ובאביב תשע"ז יהיו זכאים למעונות באביב תשע"ח ובחורף תשע"ט,

או בסמסטר חורף תשע"ט ובאביב תשע"ט- לפי מועד הגשת הבקשה.  
- **מצטייני סכם קבלה** יקבלו עדיפות בקבלת מעונות.

- סטודנטים **נכים** מעל ל - 50% נכות.

- **פעילים בכירים** באגודת הסטודנטים.

**תוספת ניקוד תינתן**:  
- לסטודנטים שתרמו תרומה חברתית לאומית (שירות צבאי/לאומי/אזרחי).  
- לסטודנטים שעשו שנת שירות.

- לסטודנטים ובני/בנות זוגם הלומדים בטכניון, ששירתו במילואים או בשירות לאומי אחר בתקופה   
 הרלוונטית – מעל 8 ימים.  
- לפעילי אגודה וחברי נבחרות ספורט המשחקות בליגה.

- לסטודנטים המבקשים דיור לסמסטר חורף בלבד והם לומדים במסגרת הזמן הפורמאלי של מסלול  
 לימודיהם (הסטודנט יחויב לעזוב את המעונות בסוף הסמסטר ללא אפשרות לחדש בקשה לאביב).

- לנכים בין 15% - 49%.  
- לסטודנטים המתחילים את לימודיהם.

- לסטודנטים שבן/בת זוגם לומד במוסד להשכלה גבוהה.

**הפחתת ניקוד:**

- לסטודנטים בעלי הכנסה גבוהה לנפש.

- לסטודנטים ותיקים שימלאו בקשה לאחר מועד הרישום.

**סטודנטים המשתייכים לאחת מהקטגוריות הבאות אינם זכאים למעונות**:

- סטודנטים בשלילת דיקן, שלילת ועדת משמעת, בחופשה, או בהפסקת לימודים.

- סטודנטים הלומדים להשלמת התואר הראשון פחות מ - 10 נקודות אקדמיות בסמסטר הדרושותלקבלת התואר.

- סטודנטים הלומדים סמסטר אחד או יותר מעבר לזמן הפורמאלי של מסלול לימודיהם.

- סטודנטים המשרתים בצבא קבע.  
- סטודנטים שהכנסת משפחתם גבוהה מעבר לרמה מסוימת (שלילה כלכלית).

- סטודנטים שמסרו דווח כוזב למעונות או למלגות או שלא מלאו נתון כל שהוא, או שלא הודיעו   
 על שינוי במצבם הכלכלי או בכל אחד מהפרטים שמסרו, שעלול לשנות את ההחלטה בדבר   
 זכאותם.  
- בוגרי טכניון שחוזרים ללמוד תואר נוסף בהוראת המדעים.  
- סטודנטים שבבעלותם/בבעלות בן זוגם או ברשותם/ברשות בן זוגם דירה.

מועדים וסדרי שליחת הבקשה:

סטודנטים הלומדים בטכניון – ימלאו את הטופס **מ –18.4.2017 עד 10.5.2017**.

סטודנטים חדשים – ימלאו את הטופס מיד עם קבלתם לטכניון ועד **30.6.2017**.

לאחר מועדים אלה תבוא הבקשה לדיון על בסיס מקום פנוי.

**הכתובת אליה ישלח הדואר מהמעונות, הינה הכתובת שמסרת במרכז רישום וקבלת סטודנטים בעת בקשת הרישום ללימודים לראשונה**. **אם שונתה כתובת זו יש לדאוג להחליפה באינטרנט, באתר לימודי הסמכה (שירותים לסטודנט-עדכון כתובת).**

**לא תתקבלנה טענות על כתובת לא נכונה**.

|  |
| --- |
| ***תשובות לסטודנטים ותיקים – תשלחנה בדואר האלקטרוני. באחריות הסטודנט לעקוב אחר כל ההודעות הנשלחות ב campus- ממשרד המעונות. כל המידע קיים גם באתר המעונות.*** |